
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1108 

23 Οκτωβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Λεπτομέρειες εφαρμογής του Ν. 2520/1997 «Μέτρα 
για τους νέους αγρότες, σύσταση Οργανισμού Γε- 
ωργικής Επαγγελματικής Εκπαίδευσης, Κατάρτισης 
και Απασχόλησης και άλλες διατάξεις» (ΦΕΚ 173/ 

Α’). 1 

Τροποποίηση των άρθρων 1 και 2 της συστατικής πρά¬ 
ξης του νομικού προσώπου «Δημοτικό Γηροκομείο 
Πόρου» ως προς το όνομα και το σκοπό του νομικού 

προσώπου. 2 

Σύσταση στην Κοινότητα Καλονερίου Ν. Κοζάνης Δια¬ 
δημοτικής Επιχείρησης Διαχείρισης Σφαγείου 

Επαρχίας ΒοΤου. 3 

Προγραμματισμός πρόσληψης προσωπικού με σύμ¬ 
βαση μίσθωσης έργου του ΚΑΦ Ξηράς Λάρισας. . 4 
Σύσταση επιτροπής γνωμοδότησης της ιδιότητας των 
αγροτών, των νέων αγροτών, των νεοεισερχομένων 
στον αγροτικό τομέα και των εργατών γης. 5 

Διορθώσεις Σφαλμάτων 

Διόρθωση σφάλματος στην 1089527/1655/0006Β/ 


28.7.98 απόφαση του Υπουργού Οικονομικών (ΦΕΚ 


864/Β719.8.98) . 6 

Διορθώσεις σφαλμάτων στην 1090930/1667/0006Β/ 
31.7.98 απόφαση του Πρωθυπουργού και του 
Υπουργού Οικονομικών (ΦΕΚ 857/Β712.8.98) .. 7 


ΥΠΟΥΡΠΚΕΣ ΑΠΟΦΑΣΗΣ & ΕΓΚΡΙΣΕΙΣ 

Αριθ. 337410 II) 


Λεπτομέρειες εφαρμογής του Ν. 2520/1997 «μέτρα για 
τους νέους αγρότες, σύσταση Οργανισμού Γεωργικής 
Επαγγελματικής Εκπαίδευσης, Κατάρτισης και Απα¬ 
σχόλησης και άλλες διατάξεις» (ΦΕΚ 173/Α'). 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 13 του άρθρου 13 του Ν. 2601/ 


1998 «Ενισχύσεις ιδιωτικών επενδύσεων για την οικονο¬ 
μική και περιφερειακή ανάπτυξη της χώρας και άλλες δια¬ 
τάξεις» (ΦΕΚ 81/Α'). 

β) Του Ν. 2520/1997, που τροποποιήθηκε με το άρθρο 
70 του Ν. 2538/1997 «τροποποίηση της κείμενης νομο¬ 
θεσίας για τα γεωργικά και κτηνιατρικά φάρμακα, ρύθμιση 
χρεών συνεταιριστικών οργανώσεων και άλλες διατάξεις» 
(ΦΕΚ 242/Α').και το άρθρο 13 του Ν. 2601/1998. 

γ) Του Ν. 2332/1995 «Μητρώο Αγροτών και Αγροτικών 
Εκμεταλλεύσεων και άλλες διατάξεις» (ΦΕΚ 181/Α'). 

δ) Του Ν.Δ. 131/1974 «περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (ΦΕΚ 320/Α"), που τροποποιή¬ 
θηκε με τις διατάξεις του Ν. 1409/1983 «τροποποίηση και 
συμπλήρωση των διατάξεων του Ν.Δ. 131/1974 περί πα¬ 
ροχής οικονομικών ενισχύσεων εις την γεωργικήν, κτηνο¬ 
τροφικήν, δασικήν και αλιευτικήν παραγωγήν και άλλες 
διατάξεις» (ΦΕΚ 199/Α ) και τις διατάξεις του άρθρου 11 
του Ν. 2512/1997 «ρύθμιση συνταξιοδοτικών θεμάτων 
στρατιωτικών και άλλες διατάξεις» (ΦΕΚ 138/Α'). 

ε) Της παραγράφου 10 του άρθρου 39 του Ν. 2065/ 
1992 «αναμόρφωση της άμεσης φορολογίας και άλλες 
διατάξεις» (ΦΕΚ 113/Α ). 

στ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α ), που προστέθηκε με 
το άρθρο 27 του Ν. 2081/1992 «ρύθμιση του θεσμού των 
Επιμελητηρίων, τροποποίηση διατάξεων του Ν. 1721/ 
1987 «για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ 154/Α') και τροποποιή¬ 
θηκε με το άρθρο 1 του Ν. 2469/1997 «περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις» (ΦΕΚ 38/Α ). 

ζ) Της 277/25.7.1997 κοινής απόφασης των Υπουργών 
Οικονομικών και Γεωργίας «περίο κινήτρων και οικονομικών 
ενισχύσεων για την επιτάχυνση της προσαρμογής των γεωρ¬ 
γικών διαρθρώσεων στα πλαίσια του Καν. 950/97 Ε.Ε.». 

2. Την αριθ. ΔΙΔΚ/φ. 1/20199/5.9.1997 απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 801 /Β'), που τροπο¬ 
ποιήθηκε με την αριθ. ΔΙΔΚ/φ. 1/23470/20.10.1997 
(ΦΕΚ 924/Β') όμοια απόφαση. 

3. Το γεγονός ότι από την εφαρμογή των διατάξεων της 
παρούσας απόφασης προκαλείται δαπάνη ποσού μέχρι 
εκατόν πενήντα εκατομμυρίων (150.000.000) δραχμών 
ετησίως σε βάρος του Προϋπολογισμού Δημοσίων Επεν¬ 
δύσεων για το τρέχον έτος και για τα πέντε επόμενα οικο¬ 
νομικά έτη, που θα καλυφθεί από πιστώσεις του Προγράμ¬ 
ματος Δημοσίων Επενδύσεων (Π.Δ.Ε.) κατά τα οριζόμενα 
στο άρθρο 4 της παρούσας απόφασης, αποφασίζουμε: 

Αρθρο 1 

Εννοιολογικοί Προσδιορισμοί. 

Για την εφαρμογή του Ν. 2520/1997 που τροποποιή¬ 
θηκε με το άρθρο 70 του Ν. 2538/1997 και άρθρο 13 του 
Ν. 2601/1998, οι παρακάτω ορισμοί έχουν την εξής έν¬ 
νοια: 

α) Αγροτική εκμετάλλευση: Νοείται η μονάδα παραγω¬ 
γής προς πώληση ενός ή περισσοτέρων προϊόντων των 
κλάδων του αγροτικού τομέα, υπό ενιαία διοίκηση και δια¬ 
χείριση. 

Στις δραστηριότητες της αγροτικής εκμετάλλευσης 
(αγροτικές δραστηριότητες) εκτός από τις δραστηριότη¬ 
τες της πρωτογενούς παραγωγής περιλαμβάνονται και οι 
δραστηριότητες: 

αα) Η διακίνηση, μεταφορά, τυποποίηση, συσκευασία, 
μεταποίηση, αποθήκευση μέχρι του σταδίου της χονδρι¬ 
κής πώλησης αποκλειστικά των προϊόντων που παράγει η 
εκμετάλλευση. 

ββ) Οι αγροτουριστικές, αγροτοβιοτεχνικές, δασικές 
δραστηριότητες και οι δραστηριότητες παραδοσιακής βιο¬ 
τεχνίας και διατήρησης του φυσικού χώρου. 

γγ) Η λιανική και χονδρική πώληση των προϊόντων της 
πρωτογενούς παραγωγής και της πρώτης μεταποίησης, 
β) Κλάδοι του αγροτικού τομέα νοούνται: 
αα) Η γεωργία: Ως γεωργία νοείται: 

-Η φυτική παραγωγή. 

-Η ζωική παραγωγή, η οποία περιλαμβάνει την κτηνο¬ 
τροφία (αιγοπροβατοτροφία, αγελαδοτροφία, χοιροτρο¬ 
φία, μόνοπλα), την πτηνοτροφία, τη σηροτροφία, τη με¬ 
λισσοκομία, καθώς και κάθε είδους εκτροφή (κονικλοτρο¬ 
φία, σαλιγκαροτροφία κ.λπ.). 

-Η υδατοκαλλιέργεια σε δεξαμενές ξηράς, εφόσον 
ασκείται από αγρότες στα όρια της αγροτικής εκμετάλ¬ 
λευσης. 

ββ) Η δασοπονία. 

γγ) Η αλιεία που διακρίνεται σε: 

-Συλλεκτική αλιεία (θαλάσσια, πλην υπερπόντιας, εσω¬ 
τερικών υδάτων και σπογγαλιεία). 

-Υδατοκαλλιέργεια (ιχθυοκαλλιέργεια, οστρακοκαλ- 
λιέργεια κ.λπ. γλυκών και αλμυρών νερών). 

δδ) Ο αγροτουρισμός, η αγροτοβιομηχανία, παραδο¬ 
σιακή βιοτεχνία, προστασία του φυσικού χώρου. 

γ) Αγροτική εργασία: Νοείται η εργασία που προσφέρε- 
ται συστηματικά από φυσικό πρόσωπο για την επίτευξη οι¬ 
κονομικού αποτελέσματος και μπορεί να είναι: 

αα) Χειρωνακτικής φύσεως στη δική του αγροτική εκμε¬ 
τάλλευση ή σε εκμεταλλεύσεις τρίτων εφόσον πρόκειται 
για εργάτη γης. 

ββ) Διοικητικής, διαχειριστικής φύσεως ή με χρήση μη¬ 
χανών στη δική του αγροτική εκμετάλλευση. 

Για τη σύγκριση της αγροτικής και εξωαγροτικής απα¬ 
σχόλησης χρησιμοποιείται ο όρος Μονάδα Ανθρώπινης 
Εργασίας (ΜΑΕ). 


Ως Μονάδα Ανθρώπινης Εργασίας θεωρείται η εργασία 
1.750 ωρών που προσφέρεται κατά τη διάρκεια ενός ημε¬ 
ρολογιακού έτους και σε καθεστώς πλήρους απασχόλη¬ 
σης σε όλους τους τομείς της οικονομίας, ανεξάρτητα 
πραγματικού γεγονότος. Αυτό σημαίνει ότι ο συνολικός 
ετήσιος χρόνος απασχόλησης στην αγροτική εκμετάλ¬ 
λευση και έξω απ’ αυτή δεν μπορεί να ξεπεράσει τις 1.750 
ώρες ετησίως ανά άτομο. 

Ο υπολογισμός των απαιτούμενων ΜΑΕ για την κανο¬ 
νική λειτουργία της εκμετάλλευσης γίνεται με βάση το εί¬ 
δος των δραστηριοτήτων και τους σχετικούς δείκτες που 
εκδίδονται για το σκοπό αυτό. 

δ) Εισόδημα από την αγροτική εκμετάλλευση (αγροτικό 
εισόδημα): Νοείται το εισόδημα που προκύπτει από το σύ¬ 
νολο των αγροτικών δραστηριοτήτων που ασκούνται στα 
όρια της αγροτικής εκμετάλλευσης και διακρίνεται: 

αα) Σε γεωργικό, εισόδημα το οποίο προκύπτει από το 
σύνολο των δραστηριοτήτων του κλάδου της γεωργίας. 

ββ) Σε δασικό εισόδημα, το οποίο προκύπτει από δρα¬ 
στηριότητες του δασικού τμήματος της εκμετάλλευσης, 
γγ) Σε εισόδημα από αλιεία. 

δδ) Σε εισόδημα από τη διαφοροποίηση των δραστηριο¬ 
τήτων της αγροτικής εκμετάλλευσης με αγροτουριστικές, 
αγροτοβιοτεχνικές δραστηριότητες, δραστηριότητες πα¬ 
ραδοσιακής βιοτεχνίας και προστασίας του φυσικού χώ¬ 
ρου. 

Σε κάθε περίπτωση η εκτίμηση των εισοδημάτων θα γί¬ 
νεται με βάση τη φορολογική δήλωση για τα εισοδήματα 
του προηγουμένου οικονομικού έτους. Στην περίπτωση 
που δεν υποβάλλεται φορολογική δήλωση, η εκτίμηση των 
εισοδημάτων μπορεί να γίνει με βάση τα μεγέθη της εκμε¬ 
τάλλευσης, θεωρώντας ότι αυτά βρίσκονται σε πλήρη πα¬ 
ραγωγική ηλικία και τους δείκτες υπολογισμού του εισο¬ 
δήματος όπως κάθε φορά ισχύουν. Σε περίπτωση που 
λόγω διακοπής της εργασίας ή άλλου λόγου, όπως αυτό 
προκύπτει από τα προσκομιζόμενα παραστατικά διακοπής 
της εργασίας ή του επαγγέλματος, δεν υφίστανται στο 
εξεταζόμενο έτος εισοδήματα από τα δηλωθέντα ως άνω 
στο δεύτερο εδάφιο, τα εισοδήματα αυτά δεν θα λαμβά- 
νονται υπόψη. Αν όμως ο ενδιαφερόμενος στο εξεταζό¬ 
μενο έτος αποκτήσει εισοδήματα από απασχόληση που 
θα δηλωθούν στη φορολογική δήλωσή του του επομένου 
οικονομικού έτους, τα εισοδήματα αυτά λαμβάνονται 
υπόψη. 

ε) Ως αγρότες νοούνται τα φυσικά πρόσωπα που ορίζο¬ 
νται στην παράγραφο 1 του άρθρου 1 του Ν. 2520/1997 
που αντικαταστάθηκε με την παράγραφο 8 του άρθρου 13 
του Ν. 2601 /1998, τα οποία εκτός από τις προϋποθέσεις 
που ορίζονται στις εν λόγω διατάξεις πρέπει να: 
αα) Είναι νόμιμοι κάτοχοι αγροτικής εκμετάλλευσης, 
ββ) Έχουν εγγράφει στο Μητρώο Αγροτών και Αγροτι¬ 
κών Εκμεταλλεύσεων του Ν. 2332/1995 (ΦΕΚ 181/Α’). 

γγ) Έχουν κύριο ταμείο ασφάλισης τον ΟΓΑ με εξαί¬ 
ρεση: 

-Τους δασεργάτες. 

-Τους απασχολούμενους με αγροτουριστικές, αγροτο- 
βιοτεχνικές δράστηριότητες και δραστηριότητες παραδο¬ 
σιακής βιοτεχνίας. 

-Τους περιστασιακούς εργάτες και μικροεπαγγελμα- 
τίες μονίμους κατοίκους των μη ανεπτυγμένων τουριστικά 
ζωνών των ορεινών και μειονεκτικών οικισμών πληθυσμού 

μέχρι 2.000 κατοίκων και υπό τον όρο ότι στο πρόσωπό 
τους πληρούνται οι λοιπές προϋποθέσεις: 

Ως αγρότες δεν νοούνται: 

-Οι μόνιμοι και με σύμβαση ιδιωτικού δικαίου αορίστου 
χρόνου υπάλληλοι του Δημοσίου, Ν.Π.Δ.Δ., Ν.Π.Ι.Δ., κα¬ 
θώς και οι ιδιωτικοί υπάλληλοι. 

-Οι ελεύθεροι επαγγελματίες, όπως εργολάβοι, βιοτέ- 
χνες κ.λπ. 

Οι περιπτώσεις μικροεπαγγελματιών μονίμων κατοίκων 
οικισμών πληθυσμού κάτω των 2.000 κατοίκων που βρί¬ 
σκονται σε μη τουριστικές ζώνες των ορεινών και μειονε¬ 
κτικών περιοχών, εξετάζεται αν πληρούν ή μη τις προϋπο¬ 
θέσεις της παρούσας ε’ περίπτωσης. 

στ) Ως νέοι αγρότες νοούνται τα φυσικά πρόσωπα που 
ορίζονται στην παράγραφο 2 του άρθρου 1 του Ν. 2520/ 

1997, που συμπληρώθηκε με την παράγραφο 1 του άρ¬ 
θρου 70 του Ν. 2538/1997 και δεν έχουν υπερβεί το 40ό 
έτος της ηλικίας τους, τα οποία εκτός από τις προϋποθέ¬ 
σεις που ορίζονται στις εν λόγω διατάξεις πρέπει να πλη¬ 
ρούν επιπροσθέτως και τις προϋποθέσεις της παραγρά¬ 
φου 1 του άρθρου 1 του Ν. 2520/1997, που αντικαταστά- 
θηκε με την παράγραφο 8 του άρθρου 13 του Ν. 2601 / 

1998, καθώς και τις προϋποθέσεις των εδαφίων αα', ββ', 
γγ' της προηγουμένης ε' περίπτωσης. 

ζ) Ως νεοεισερχόμενοι νέοι στον αγροτικό τομέα νοού¬ 
νται τα φυσικά πρόσωπα που ορίζονται στην παράγραφο 3 
του άρθρου 1 του Ν. 2520/1997, που τροποποιήθηκε με 
τις παραγράφους 2 και 3 του άρθρου 70 του Ν. 2538/ 

1997, τα οποία δεν έχουν υπερβεί το 40ό έτος της ηλικίας 
τους και για πρώτη φορά αρχίζουν να αποκτούν τις προϋ¬ 
ποθέσεις του νέου αγρότη, ως ακολούθως: 

αα) Αποκτούν για πρώτη φορά εισοδήματα από την 
αξιοποίηση δικής τους αγροτικής εκμετάλλευσης. 

Ωστόσο δύναται να θεωρηθεί ότι πληροί την ιδιότητα 
του νεοεισερχόμενου και το πρόσωπο με μόνιμη εξωαγρο- 
τική απασχόληση και παράλληλη αξιοποίηση αγροτικής 
εκμετάλλευσης εφόσον διακόιμει οριστικά την εξωαγρο- 
τική του απασχόληση. 

ββ) Αποκτούν για πρώτη φορά πρόσβαση σε εθνικά και 
κοινοτικά καθεστώτα ενισχύσεων ή ενεργειών που απαι¬ 
τούν την ύπαρξη της ιδιότητας του αγρότη, όπως η έννοια 
ορίζεται στην περίπτωση ε’ του παρόντος άρθρου. 

γγ) Προβαίνουν για πρώτη φορά σε ενέργειες που χαρα¬ 
κτηρίζουν την ιδιότητα του αγρότη, όπως η έννοια ορίζεται 
στην περίπτωση ε' του παρόντος άρθρου. 

δδ) Ο συνολικός χρόνος που διαθέτουν για τις εξωτερι¬ 
κές προς την εκμετάλλευσή τους δραστηριότητες δεν 
υπερβαίνει το ήμισυ του συνολικού χρόνου απασχόλησής 
τους. 

εε) Ασφαλίζονται για πρώτη φορά στον ΟΓΑ με εξαί¬ 
ρεση κατά περίπτωση τα παιδιά των αγροτών, τους εργά¬ 
τες γης και δασεργάτες. 

Όπου στην παρούσα περίπτωση στ' αναφέρεται ο όρος 
«πρώτη φορά», νοείται το εξεταζόμενο έτος ή το προη¬ 
γούμενο. 

Κατά παρέκκλιση των ανωτέρω μπορεί να χαρακτηρι-- 
σθεί νεοεισερχόμενος νέος στον αγροτικό τομέα και εκεί¬ 
νος του οποίου έχει εγκριθεί η αίτηση ένταξης στο καθε¬ 
στώς του άρθρου 10 του Καν. (Ε.Ε.) 950/97 έστω και αν 
για ένα έτος από την ημερομηνία υποβολής της αίτησης 
δεν πληροί τις προϋποθέσεις των εδαφίων αα' και γγ' της 
παρούσας περίπτωσης. 


η) Ως εργάτες γης νοούνται τα έμμισθα ενήλικα φυσικά 
πρόσωπα που ορίζονται στην παράγραφο 4 του άρθρου 1 
του Ν. 2520/1997, τα οποία ασχολούνται με αμοιβή (ημε¬ 
ρομίσθιο ή σχέση εξαρτημένης εργασίας) σε δραστηριό¬ 
τητες πρωτογενούς παραγωγής του γεωργικού τομέα 
αγροτικών εκμεταλλεύσεων τρίτων, διαθέτοντας για την 
εργασία αυτή τουλάχιστον το ήμισυ του συνολικού χρόνου 
απασχόλησής τους και αποκομίζοντας απ’ αυτή τουλάχι¬ 
στον τα 50% του συνολικού εισοδήματός τους. 

Αρθρο 2 

Απόδειξη της ιδιότητας του αγρότη, νέου αγρότη, 
νεοεισερχόμενου νέου στον αγροτικό τομέα 
και εργάτη γης 

Για την απολαβή των ευεργετημάτων του Ν. 2520/ 
1997, που τροποποιήθηκε με τις παραγράφους 1 μέχρι 8, 
10,13,14 του άρθρου 70 του Ν. 2538/1997 και τις παρα¬ 
γράφους 8 μέχρι 14 του άρθρου 13 του Ν. 2601 /1998, οι 
ενδιαφερόμενοι αγρότες, νέοι αγρότες, νεοεισερχόμενοι 
νέοι στον αγροτικό τομέα και εργάτες γης απαιτείται να 
προσκομίσουν βεβαίωση με την οποία να βεβαιώνεται 
κατά περίπτωση η αναφερόμενη ιδιότητά τους. Η βεβαί¬ 
ωση εκδίδεται από τη Δ/νση Αγροτικής Ανάπτυξης της οι¬ 
κείας Νομαρχιακής Αυτοδιοίκησης, ύστερα από αίτηση 
του ενδιαφερομένου που υποβάλλεται στην πιο πάνω 
υπηρεσία και σύμφωνη γνωμοδότηση της επιτροπής του 
επόμενου άρθρου, ως ακολούθως: 
α) Βεβαίωση αγροτών: 

1. Στην περίπτωση που ο ενδιαφερόμενος αγρότης έχει 
ενισχυθεί για επενδύσεις με Σχέδιο Βελτίωσης στα πλαί¬ 
σια εφαρμογής του Καν. (Ε.Ε.) 950/97 ή του ομοίου του 
Καν. (Ε.Ε.) 2328/91 και δεν έχει παρέλθει η περίοδος δέ¬ 
σμευσής του, η βεβαίωση θα χορηγείται άμεσα και χωρίς 
άλλη διαδικασία. Στη βεβαίωση θα αναγράφεται η ημερο¬ 
μηνία λήξης της ισχύος της, η οποία θα συμπίπτει με τη 
λήξη της περιόδου δέσμευσης όπως αυτή προκύπτει από 
τις διατάξεις εφαρμογής του Καν. (Ε.Ε.) 950/97 και του 
ομοίου του Καν. (Ε.Ε.) 2328/91. 

2. Για τις λοιπές περιπτώσεις των αγροτών που δεν 
έχουν ενταχθεί στις ενισχύσεις του Καν. (Ε.Ε.) 950/97 ή 
του ομοίου του Καν. (Ε.Ε.) 2328/91, ή έχουν ενταχθεί, 
αλλά έχει λήξει η περίοδος δέσμευσής τους, ο ενδιαφερό¬ 
μενος με την αίτησή του για τη χορήγηση της βεβαιώσεως 
πρέπει να υποβάλει και τα εξής δικαιολογητικά κατά περί¬ 
πτωση: 

αα) Πιστοποιητικό εγγραφής στο Μητρώο Αγροτών και 
Αγροτικών Εκμεταλλεύσεων του Ν. 2332/1995, που εκδί- 
δεται από τη Δ/νση Αγροτικής Ανάπτυξης. 

ββ) Βεβαίωση της οικείας αστυνομικής αρχής για τον 
τόπο της μόνιμης κατοικίας του. 

γγ) Επικυρωμένα αντίγραφα των εντύπων Ε1, Ε3 και Ε9 
της φορολογικής δήλωσης με την οποία δηλώθηκαν τα ει¬ 
σοδήματα του προηγουμένου έτους, καθώς και επικυρω¬ 
μένο φωτοαντίγραφο των δύο όψεων της αστυνομικής 
του ταυτότητας για την εξακρίβωση της ηλικίας του και σε 
αντίθετη περίπτωση Υπεύθυνη Δήλωση του Ν. 1599/ 
1986 ότι ο ενδιαφερόμενος δεν έχει υποβάλει την κατά τ’ 
ανωτέρω φορολογική δήλωση. 

δδ) Αντίγραφα των βιβλίων και στοιχείων εφόσον υπά¬ 
γεται στις διατάξεις του Π.Δ. 186/92 (ΦΕΚ 84/Α’) ή παρα¬ 
στατικών διαχείρισης της εκμετάλλευσής του (τιμολόγια 

αγοράς, εφοδίων, πώλησης αναλόγων προϊόντων με την 
κατεύθυνση της εκμ/σης κ.λπ.). 

εε) Υπεύθυνη Δήλωση του Ν. 1599/86 στην οποία θα 
δηλώνει: 

-Τα προγράμματα στα οποία έχει ενταχθεί την τελευ¬ 
ταία τριετία. 

-Τις τυχόν δανειοδοτήσεις που έχει λάβει από την ΑΤΕ 
ή άλλο πιστωτικό ίδρυμα για τις ανάγκες της εκμετάλλευ¬ 
σής του. 

-Την τυχόν εξωαγροτική του απασχόληση προσκομίζο¬ 
ντας κατά περίπτωση σχετική βεβαίωση του εργοδότη ή 
του ασφαλιστικού φορέα για τον αριθμό των ημερομισθίων 
που πραγματοποίησε κατ’ έτος την τελευταία τριετία. 

-Το κύριο ταμείο ασφάλισης. 

στστ) Παραστατικά διακοπής εξωαγροτικής απασχόλη¬ 
σης. 

Στην περίπτωση συνταξιούχων θα αναφερθεί το ταμείο 
ασφάλισης, ενώ σε περίπτωση αναπήρων το ποσοστό 
αναπηρίας και παράλληλα θα προσκομίζεται και σχετική 
γνωμάτευση της αρμόδιας Υγειονομικής Επιτροπής. 

β) Βεβαίωση νέων αγροτών: 

1. Στην περίπτωση που ο ενδιαφερόμενος νέος αγρό¬ 
της έχει ενταχθεί στα κίνητρα του άρθρου 10 του Καν. 
(Ε.Ε.) 950/97 ή του ομοίου του Καν. (Ε.Ε.) 2328/91 (εφά¬ 
παξ πριμοδότηση πρώτης εγκατάστασης) και δεν έχει πα- 
ρέλθει η δεκαετής δέσμευση, η βεβαίωση θα χορηγείται 
άμεσα και χωρίς άλλα δικαιολογητικά. 

Στη βεβαίωση θα αναγράφεται η ημερομηνία λήξης της 
ισχύος της που θα συμπίπτει με τη λήξη της περιόδου δέ¬ 
σμευσης όπως προκύπτει από τις διατάξεις εφαρμογής 
του άρθρου 10 του Καν. (Ε.Ε.) 950/97 και του ομοίου του 
Καν. (Ε.Ε.) 2328/91, χωρίς ωστόσο να μπορεί στο χρονικό 
αυτό διάστημα να υπερβεί το 40ό έτος της ηλικίας του. 

2. Στην περίπτωση που ο ενδιαφερόμενος έχει ενταχθεί 
στις ενισχύσεις για επενδύσεις, με Σχέδιο Βελτίωσης της 
εκμετάλλευσής του, χωρίς να συντρέχουν στο πρόσωπό 
του οι προϋποθέσεις της προηγούμενης περιπτ. βΐ, κα¬ 
θώς και σε όλες τις άλλες περιπτώσεις θα ακολουθείται η 
διαδικασία που ορίζεται αντίστοιχα στις περιπτώσεις αΐ 
και α2 του παρόντος άρθρου. 

γ) Βεβαίωση νεοεισερχομένων νέων στον αγροτικό το¬ 
μέα. 

1. Στην περίπτωση που ο ενδιαφερόμενος νεοεισερχό- 
μενος νέος στον αγροτικό τομέα έχει υποβάλει αίτηση για 
ένταξη στα κίνητρα του άρθρου 10 του Καν. (Ε.Ε.) 950/ 
97, η «προέγκριση» που χορηγείται σύμφωνα με τη διαδι¬ 
κασία που ορίζεται από τις αποφάσεις εφαρμογής του εν 
λόγω κανονισμού, μπορεί να χρησιμοποιηθεί προσωρινά 
και μέχρι την έκδοση της οριστικής έγκρισης εγκατάστα¬ 
σης. 

Με την έκδοση της απόφασης οριστικής εγκατάστασης 
εκδίδεται και βεβαίωση με την οποία βεβαιώνεται ότι ο εν¬ 
διαφερόμενος είναι νέος αγρότης, αντίγραφο της οποίας 
με ευθύνη του ενδιαφερομένου κατατίθεται στις υπηρε¬ 
σίες που έγινε χρήση της προέγκρισης. 

2. Στην περίπτωση που ο ενδιαφερόμενος δεν έχει υπο¬ 
βάλει αίτηση για ένταξη στα κίνητρα του άρθρου 10 του 
Καν. (Ε.Ε.) 950/97 χορηγείται βεβαίωση, με την οποία βε¬ 
βαιώνεται ότι ο ενδιαφερόμενος είναι νεοεισερχόμενος 
νέες στον αγροτικό τομέα, σύμφωνα με τη διαδικασία που 
ορίζεται στην περίπτωση α2 του παρόντος άρθρου. 

Το χρονικό διάστημα ισχύος της βεβαίωσης περιορίζε¬ 
ται στη διετία που ο ενδιαφερόμενος πληροί την ιδιότητα 


του νεοεισερχόμενου και μέχρι τη συμπλήρωση του 40ού 
έτους της ηλικίας του. Ανανέωση της ισχύος της βεβαίω¬ 
σης γίνεται με τη διαδικασία που ορίζεται κατά περίπτωση 
στην περίπτωση α' του παρόντος άρθρου. 

Ο χαρακτηρισμός με την ανωτέρω διαδικασία της ιδιό¬ 
τητας του νεοεισερχόμενου νέου αγρότη, δεν συνεπάγε¬ 
ται και τη δυνατότητα ένταξης στους νεοεισερχόμενους 
νέους αγρότες του Καν. (Ε.Ε.) 950/97 άρθρο 10. Για την 
ένταξη στα κίνητρα του εν λόγω άρθρου θα πρέπει να υπο¬ 
βληθεί σχετική αίτηση και να συντρέχουν οι προϋποθέσεις 
που προβλέπονται από τις διατάξεις εφαρμογής. 

δ) Βεβαίωση εργατών γης. 

Οι ενδιαφερόμενοι για τη χορήγηση της βεβαιώσεως 
εργάτες γης μαζί με την αίτηση υποβάλλουν και τα εξής δι- 
καιολογητικά: 

αα) Επίσημο αντίγραφο της φορολογικής δήλωσης και 
σε αντίθετη περίπτωση υπεύθυνη δήλωση του Ν. 1599/ 
1986 ότι δεν έχει υποβάλει φορολογική δήλωση. 

ββ) Υπεύθυνη Δήλωση του Ν. 1599/1986 των αρχηγών 
των αγροτικών εκμεταλλεύσεων που εργάστηκαν, στην 
οποία θα αναφέρονται: 

-Η δραστηριότητα που απασχολήθηκαν. 

-Το είδος της προσφερόμενης εργασίας. 

-Τα ημερομίσθια που εργάσθηκαν και το ύφος των κα¬ 
θαρών αμοιβών που εισέπραξαν από την εργασία αυτή. 

γγ) Στην περίπτωση που οι ενδιαφερόμενοι πλην του γε¬ 
ωργικού τομέα εργάσθηκαν και σε άλλους τομείς της οι¬ 
κονομίας θα πρέπει να προσκομίσουν βεβαίωση του εργο¬ 
δότη τους για τον αριθμό των ημερομισθίων που πραγμα¬ 
τοποίησαν με το αντίστοιχο καθαρό ποσό αμοιβής που ει¬ 
σέπραξαν από την εργασία αυτή. 

Άρθρο 3 

Σύσταση Επιτροπής 

1. Σε κάθε νομό, με απόφαση του οικείου Νομάρχη, που 
δημοσιεύεται στην Εφημερίδα της Κυβερνήσεως, συνι- 
στάται επιτροπή που συγκροτείται από: 

α) Έναν (1) γεωπόνο μόνιμο υπάλληλο της Δ/νσης 
Αγροτικής Ανάπτυξης της οικείας Νομαρχιακής Αυτοδιοί¬ 
κησης, ως Πρόεδρο, με αναπληρωτή αυτού μόνιμο υπάλ¬ 
ληλο του αυτού κλάδου της ίδιας Δ/νσης. 

β) Έναν (1) μόνιμο υπάλληλο της οικείας Δ.Ο.Υ. με ανα¬ 
πληρωτή αυτού μόνιμο υπάλληλο της ίδιας Δ/νσης. 

γ) Έναν (1) εκπρόσωπο αγροτικού συνεταιρισμού ή 
αγροτικού συλλόγου του οικείου νομού με τον αναπλη¬ 
ρωτή του, που προτείνονται από την Ένωση Αγροτικών 
Συνεταιρισμών ή την Ομοσπονδία Αγροτικών Συλλόγων 
του οικείου νομού, ύστερα από σχετικό έγγραφο του οι¬ 
κείου Νομάρχη και σε περίπτωση που είναι περισσότεροι 
της μιας, από την Ένωση ή την Ομοσπονδία κατά την 
κρίση του οικείου Νομάρχη. 

2. Έργο της επιτροπής είναι η εξέταση των αιτήσεων 
των ενδιαφερομένων του προηγούμενου άρθρου για την 
απόδειξη της ιδιότητας αυτών ως αγροτών, νέων αγροτών, 
νεοεισερχομένων νέων στον αγροτικό τομέα και εργατών 

γης- 

3. Τα μέλη της επιτροπής με ισάριθμα αναπληρωματικά 
ορίζονται με απόφαση του οικείου Νομάρχη. 

4. Η θητεία των μελών της επιτροπής είναι διετής. Κατά 
τη διάρκεια της θητείας επιτρέπεται η αντικατάσταση των 
μελών της επιτροπής με την ίδια διαδικασία. 

5. Η συμμετοχή στις συνεδριάσεις αναπληρωματικού 

μέλους επιτρέπεται μόνο οε περίπτωση κωλύματος ή 
απουσίας του τακτικού μέλους. 

6. Γραμματέας της επιτροπής ορίζεται με την απόφαση 
της παραγράφου 3 μόνιμος υπάλληλος της Δ/νσης Αγρο¬ 
τικής Ανάπτυξης, με αναπληρωτή αυτού μόνιμο υπάλληλο 
της ίδιας υπηρεσίας. 

7. Στην επιτροπή εισηγείται γεωπόνος - μόνιμος υπάλ¬ 
ληλος της οικείας Δ/νσης Αγροτικής Ανάπτυξης. 

8. Η επιτροπή συνεδριάζει με την παρουσία όλων των 
μελών της και για την έκδοση των γνωμοδοτήσεων απαι¬ 
τείται απόλυτη πλειοψηφία των παρόντων μελών. 

9. Οι γνωμοδοτήσεις της επιτροπής καταχωρίζονται στα 
πρακτικά στα οποία διατυπώνεται και η γνώμη των μειο- 
ψηφούντων μελών. 

10. Η επιτροπή συνεδριάζει μετά από πρόσκληση του 
προέδρου. Κατά τη συνεδρίαση καλείται να παραστεί ο 
ενδιαφερόμενος, αν επιθυμεί, για την παροχή των ανα¬ 
γκαίων εξηγήσεων. 

11. Η επιτροπή μπορεί να ζητήσει από τον ενδιαφερό¬ 
μενο και κάθε άλλο πρόσθετο στοιχείο που κατά την κρίση 
της είναι απαραίτητο για τη μόρφωση πλήρους και ασφα¬ 
λούς γνώμης. 

Άρθρο 4 
Αμοιβή επιτροπής 

1. Η επιτροπή του προηγουμένου άρθρου είναι αμειβό- 
μενη σύμφωνα με τις διατάξεις του άρθρου 19 του Ν. 
2470/1997 και οι απαραίτητες κάθε φορά πιστώσεις και 
μέχρι ποσού εκατόν πενήντα εκατομμυρίων 
(150.000.000) δραχμών ετησίως θα βαρύνουν το Πρό¬ 
γραμμα Δημοσίων Επενδύσεων (Π.Δ.Ε.) έργο 9782500, 
ΣΑΕ 082/2 και ειδικότερα τις πιστώσεις που έχουν εγκρι- 
θεί με την 277/97 ΚΥΑ για την εφαρμογή των «κινήτρων 
και οικονομικών ενισχύσεων για την επιτάχυνση της προ¬ 
σαρμογής των γεωργικών διαρθρώσεων στα πλαίσια του 
Καν. 950/97/Ε.Ε », όπως αυτή ισχύει κάθε φορά. 

2. Λεπτομέρειες εφαρμογής, ο τρόπος και η διαδικασία 
πληρωμής και δικαιολόγησης ορίζονται με απόφαση του 
Υπουργού Γεωργίας. 

Άρθρο 5 
Τελικές διατάξεις 

1. Ο προϊστάμενος της Δ/νσης Αγροτικής Ανάπτυξης 
της οικείας Νομαρχιακής Αυτοδιοίκησης, με βάση τις γνω¬ 
μοδοτήσεις της Επιτροπής του άρθρου 3, οι οποίες πρέπει 
να είναι πλήρως και επαρκώς αιτιολογημένες, εκδίδει τις 
βεβαιώσεις του άρθρου 2 επί των αιτήσεων των ενδιαφε¬ 
ρομένων. 

2. Οι βεβαιώσεις εκδίδονται το αργότερο μέσα σε τριά¬ 
ντα (30) ημέρες από την κατάθεση του τελευταίου δικαιο- 
λογητικού του ενδιαφερομένου και ισχύουν μόνο για το 
έτος που αυτές εκδόθηκαν, εκτός αν ορίζεται διαφορε¬ 
τικά στις επιμέρους διατάξεις του άρθρου 2. 

3. Ανάκληση των βεβαιώσεων πριν από τη λήξη της 
ισχύος τους επιτρέπεται μόνο ύστερα από σύμφωνη, πλή¬ 
ρως και επαρκώς αιτιολογημένη γνωμοδότηση της εν 
λόγω επιτροπής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΠΑΠΑΔΗΜΑΣ Γ. ΠΑΠΑΝΤΩΝΙΟΥ 

ΓΕΩΡΓΙΑΣ 

ΓΓΕΦ. ΤΖΟΥΜΑΚΑΣ 
-«- 

Αριθ. 07/ΔΤΑ/14367 (2) 

Τροποποίηση των άρθρων 1 και 2 της συστατικής πράξης 

του νομικού προσώπου «Δημοτικό Γηροκομείο Πόρου» 

ως προς το όνομα και το σκοπό του νομικού προσώπου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθ. 18587/23.7.87 απόφαση του Νομάρχη 
Πειραιά περί συστάσεως ίδιου νομικού προσώπου με το 
όνομα «Δημοτικό Γηροκομείο Πόρου» στο Δήμο Πόρου 
του Ν. Αττικής. 

3. Την αριθ. 119/98 απόφαση του Δημοτικού Συμβου¬ 
λίου Πόρου περί τροποποιήσεως της συστατικής πράξης 
του νομικού αυτού προσώπου. 

4. Την αριθ. οικ. 4459/30.7.98 απόφαση του Γ.Γ. Περι¬ 
φέρειας Αττικής, με την οποία τοποθετήθηκε ως αναπλη- 
ρώτρια Προϊσταμένη της Δ/νσης Τοπ. Αυτ/σης και Δ/νσης 
Ν. Πειραιά η Χαρίκλεια Πετούση, αποφασίζουμε: 

Τροποποιούμε τις παρ. 1 και 2 της αριθ. 18587/23.7.87 
απόφασης του Νομάρχη Πειραιά, που αφορά τη σύσταση 
ίδιου νομικού προσώπου με το όνομα «Δημοτικό Γ ηροκο¬ 
μείο Πόρου», ως εξής: 

1. Συστήνουμε ίδιο νομικό πρόσωπο με το όνομα «Κέ¬ 
ντρο Ανοικτής Προστασίας Ηλικιωμένων (ΚΑΠΗ) Πόρου», 
και 

2. Σκοπός του νομικού τούτου προσώπου είναι: Η ψυχα¬ 
γωγία, αναψυχή, φιλοξενία και περίθαλψη των ηλικιωμέ¬ 
νων ως και την παροχή βοήθειας σε ανθρώπους που έχουν 
ανάγκη κατ' οίκον. Κατά τα λοιπά ισχύει ως έχει η αριθ. 
18587/23.7.87 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Σεπτεμβρίου 1998 

Με εντολή Γ.Γ. Περιφέρειας 
Η Προϊσταμένη 
X. ΠΕΤΟΥΣΗ 

Αριθ. 9286 (3) 

Σύσταση στην Κοινότητα Καλονερίου Ν. Κοζάνης Διαδη¬ 
μοτικής Επιχείρησης Διαχείρισης Σφαγείου Επαρχίας 

Βοΐου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Έχοντας υπόιμη: 

1. Τις διατάξεις των άρθρων 277-286 του Π.Δ. 410/ 
1995 (Δ.Κ.Κ.)· 

2. Τις διατάξεις του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

3. Τις αριθ. 172/97 Α.Δ.Σ. Σιάτιστας, 71/97 Α.Δ.Σ. Νεά¬ 
πολης, 103/97 Α.Δ.Σ. Τσοτυλίου και 30/97 Α.Κ.Σ. Καλο¬ 
νερίου. 

4. Τη σχετική οικονομοτεχνική μελέτη. 

5. Την 1641 /25.6.1998 αξιολόγηση της οικονομοτεχνι¬ 
κής μελέτης που συνέταξε αξιολογητής της Περιφέρειας 
Δυτ. Μακεδονίας, αποφασίζουμε: 

1. Συστήνουμε αμιγή Διαδημοτική Επιχείρηση στην Κοι¬ 
νότητα Καλονερίου με την επωνυμία «ΔΙΑΔΗΜΟΤΙΚΗ 
ΕΠΙΧΕΙΡΗΣΗ ΔΙΑΧΕΙΡΙΣΗΣ ΣΦΑΓΕΙΟΥ ΕΠΑΡΧΙΑΣ 
ΒΟΪΟΥ», ως ίδιο ΝΠΙΔ το οποίο διέπεται από τις διατάξεις 
των άρθρων 277-268 του Π.Δ. 410/1995. 

2. Σκοπός και αντικείμενο της επιχείρησης θα είναι η 
οργάνωση και η διαχείριση των σφαγειοτεχνικών εγκατα¬ 
στάσεων της επαρχίας Βοΐου. 

3. Η επιχείρηση διοικείται από επταμελές (7μελές) Διοι¬ 
κητικό Συμβούλιο, που τα μέλη του θα ορισθούν με ανα¬ 
πληρωτές. Τα μέλη του Διοικητικού Συμβουλίου θα είναι: 
Τέσσερις (4) αιρετοί εκπρόσωποι των συμβαλλομένων 
φορέων, ένας (1) εκπρόσωπος κοινωνικού φορέα της πε¬ 
ριοχής κοινά αποδεκτός από τους συμβαλλόμενους και 
δύο (2) δημότες της περιοχής που διαθέτουν πείρα ή 
γνώση σχετικές με το αντικείμενο της επιχείρησης, κοινά 
αποδεκτοί από τους συμβαλλόμενους. Κατά τα λοιπά 
εφαρμόζονται οι διατάξεις που ορίζονται στο άρθρο 278 
του Π.Δ. 410/95 (Δ.Κ.Κ.). 

4. Η διάρκεια της επιχείρησης είναι αόριστος από τη δη¬ 
μοσίευση της απόφασης αυτής στην Εφημερίδα της Κυ- 
βερνήσεως. 

5. Έδρα της διαδημοτικής επιχείρησης ορίζεται η Κοι¬ 
νότητα Καλονερίου και συγκεκριμένα σε οικόπεδο που θα 
παραχωρηθεί από το δημόσιο στην Κοινότητα ή στο φο¬ 
ρέα διαχείρισης του σφαγείου. 

6. Το κεφάλαιο της επιχείρησης απαρτιζόμενο από τις 
μετρητό ίς εισφορές των εταίρων ανέρχεται στο ποσό των 
δέκα εκατομμυρίων (10.000.000) δρχ. Ειδικότερα έκα¬ 
στος των συμβαλλομένων για την κάλυψη της εταιρικής 
του εισφοράς εισφέρει τα παρακάτω ποσά, συμμετέχο¬ 
ντας αναλόγως στις ζημίες της Εταιρείας: 

α) Ο Δήμος Σιάτιστας το ποσό των δύο εκατομμυρίων 
πεντακοσίων χιλιάδων (2.500.000) δρχ., ποσοστό συμμε¬ 
τοχής 25%. 

β) Ο Δήμος Νεάπολης το ποσό των δύο εκατομμυρίων 
πεντακοσίων χιλιάδων (2.500.000) δρχ., ποσοστό συμμε¬ 
τοχής 25%. 

γ) Ο Δήμος Τσοτυλίου το ποσό των δύο εκατομμυρίων 
πεντακοσίων χιλιάδων (2.500.000) δρχ., ποσοστό συμμε¬ 
τοχής 25%. 

δ) Η Κοινότητα Καλονερίου το ποσό των δύο εκατομμυ¬ 


ρίων πεντακοσίων χιλιάδων (2.500.000) δρχ., ποσοστό 
συμμετοχής 25%. 

7. Οι οικονομικοί πόροι της επιχείρησης θα προέρχονται 
από τη διαχείριση των σφαγειοτεχνικών εγκαταστάσεων, 
οι πρόσοδοι από τη λειτουργία της, δωρεές, δάνεια, επιχο¬ 
ρηγήσεις από τους Δήμους και την Κοινότητα, και λοιπές 
επιχορηγήσεις καθώς και κάθε εισόδημα του οποίου η 
αποδοχή δεν αντίκειται στους σκοπούς της Εταιρείας και 
στις ισχύουσες νομικές διατάξεις. 

8. Η επιχείρηση λύεται με όσα ορίζονται στις διατάξεις 
των άρθρων 284 και 285 του Π.Δ. 410/95. 

9. Από τις διατάξεις της απόφασης αυτής προκαλείται 
δαπάνη σε βάρος των προϋπολογισμών των Δήμων και της 
Κοινότητας, το ύψος της οποίας δεν μπορεί να προσδιορι¬ 
στεί και βαρύνει μόνο τους προϋπολογισμούς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 10 Αυγούστου 1998 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. οικ. 20387 (4) 

Προγραμματισμός πρόσληψης προσωπικού με σύμβαση 
μίσθωσης έργου του ΚΑΦ Ξηρός Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 6 παρ. 1 και 6 του Ν. 
2527/97 «περί τροποποιήσεως και συμπληρώσεως διατά¬ 
ξεων του Ν. 2190/84 και άλλες διατάξεις». 

2. Τη διάταξη του άρθρου 27 του Ν. 2081/92 (ΦΕΚ 
154/Α'), με την οποία συμπληρώθηκε το άρθρο 29 του Ν. 
1558/85 (ΦΕΚ 137/Α') κατ' εφαρμογή των οποίων βε- 
βαιούται ότι από την απόφαση αυτή προκαλείται δαπάνη 
ύψους 850.000 δρχ. για το ΚΑΦ Ξηρός Λάρισας που θα 
αντιμετωπισθεί από τον προϋπολογισμό του. 

3. Απόσπασμα του αριθ. 1110/28.5.98 πρακτικού της 
Δ.Ε. του ΚΑΦ Ξηρός Λάρισας «περί προσλήψεωςενός λο¬ 
γιστή με σύμβαση έργου». 

4. Την οικονομική δυνατότητα του ΚΑΦ Ξηρός Λάρισας 
και ότι η σχετική δαπάνη δεν επιβαρύνει τον κρατικό προϋ¬ 
πολογισμό, αποφασίζουμε: 

Εγκρίνουμε την ανάθεση με μίσθωση έργου των λογι¬ 
στικών και συναφών εργασιών του ΚΑΦ Ξηρός Λάρισας, 
για το έτος 1998 σε ένα (1) άτομο. 

Η ανωτέρω ανάθεση έργου δεν εμπίπτει στις απαγο¬ 
ρευτικές διατάξεις του Ν. 1256/82 για την πολυθεσία και 
δεν υποκρύπτει σχέση εξαρτημένης εργασίας. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η απόφαση αυτή ισχύει για το έτος 1998 και η ισχύς της 
αρχίζει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Σεπτεμβρίου 1998 

Ο Γ.Γ. Περιφέρειας 
ΠΑΝ. ΒΑΣΙΛΕΙΟΥ 

Αριθ. 8959 (5) 

Σύσταση επιτροπής γνωμοδότησης της ιδιότητας των 

αγροτών, των νέων αγροτών, των νεοεισερχομένων 

στον αγροτικό τομέα και των εργατών γης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Το άρθρο 3 της με αριθμό 337410/10.7.98 κοινής 
υπουργικής απόφασης των Υπουργών Εσωτερικών και 
Δημόσιας Διοίκησης και Αποκέντρωσης, Οικονομικών και 
Γεωργίας με θέμα «λεπτομέρειες εφαρμογής του Ν. 
2520/97». 

2. Το προσωπικό που υπηρετεί στη Δ/νση Γεωργίας και 
Αλιείας του Νομού Λακωνίας. 

3. Το 16279/28.8.98 έγγραφο της ΔΟΥ Σπάρτης. 

4. Το 870/28.8.98 έγγραφο της Ένωσης Γεωργικών 
Συν/σμών Λακωνίας, αποφασίζουμε: 

1. Συγκροτούμε την Επιτροπή που προ βλέπεται από το 
άρθρο 3 της 337410/10.7.98 κοινής υπουργικής απόφα¬ 
σης αποτελουμένη από τους: 

α) Γεωργόπουλο Γεώργιο, γεωπόνο, μόνιμο υπάλληλο 
της Δ/νσης Γεωργίας και Αλιείας του Νομού Λακωνίας, ως 
Πρόεδρο, αναπληρούμενο από τον Φιλιππόπουλο Παναγι¬ 
ώτη, γεωπόνο, μόνιμο υπάλληλο της ίδιας Δ/νσης. 

β) Κοντογιαννάτο Παναγιώτη, ΔΕ/Α, μόνιμο υπάλληλο 
της ΔΟΥ Σπάρτης, ως τακτικό μέλος, αναπληρούμενο από 
τον Τσατουμά Παναγιώτη, ΔΕ/Β της ίδιας ΔΟΥ. 

γ) Οικονομάκο Πέτρο, Πρόεδρο του Δ.Σ. της Ένωσης 
Γεωργικών Συν/σμών Λακωνίας, ως τακτικό μέλος, ανα¬ 
πληρούμενο από τον Κούμαρη Ιωάννη, Αντιπρόεδρο του 
Δ.Σ. της ίδιας Ένωσης. 

2. Έργο της Επιτροπής είναι η εξέταση των αιτήσεων 
των ενδιαφερομένων για την απόδειξη της ιδιότητας αυ¬ 
τών ως αγροτών, νέων αγροτών νεοεισερχομένων στον 
αγροτικό τομέα και των εργατών γης. 

3. Η θητεία των μελών της επιτροπής είναι διετής. 

4. Γραμματέας της επιτροπής ορίζεται η Γιαννάκαρη 
Δήμητρα, μόνιμη υπάλληλος της Δ/νσης Γεωργίας και 
Αλιείας του Νομού Λακωνίας, αναπληρούμενη από τον Χι- 
ώτη Παναγιώτη, μόνιμο υπάλληλο της ίδιας Δ/νσης. 

5. Εισηγητής της επιτροπής ορίζεται ο Βαβαρούτσος 
Σπύρος, γεωπόνος, μόνιμος υπάλληλος της Δ/νσης Γ εωρ¬ 
γίας και Αλιείας Ν. Λακωνίας, αναπληρούμενος από το 
Βαρβιτσιώτη Ευστράτιο, γεωπόνο, μόνιμο υπάλληλο της 
ίδιας Δ/νσης. 

6. Η επιτροπή συνεδριάζει με παρουσία όλων των μελών 
και για την έκδοση γνωμοδότησης απαιτείται απόλυτη 
πλειοψηφία των μελών. 

7. Οι γνωμοδοτήσεις καταχωρούνται στα πρακτικά στα 
οποία διατυπώνεται και η γνώμη των μειοψηφούντων με¬ 
λών. 

8. Η επιτροπή συνεδριάζει μετά από πρόσκληση του 


Προέδρου. Κατά τη συνεδρίαση καλούνται να παραστούν 
οι ενδιαφερόμενοι, αν επιθυμούν, για την παροχή ανα¬ 
γκαίων εξηγήσεων. 

9. Η επιτροπή μπορεί να ζητήσει από τον ενδιαφερό¬ 
μενο και κάθε άλλο πρόσθετο στοιχείο που κατά την κρίση 
της είναι απαραίτητο για μόρφωση πλήρους και ασφαλούς 
γνώμης. 

10. Η παρούσα να δημοσιευθεί στην Εφημερίδα της Κυ- 
βερνήσεως και θα ισχύει από τη δημοσίευσή της. 

Σπάρτη, 5 Οκτωβρίου 1998 

Ο Νομάρχης 
ΓΡ. ΑΠΟΣΤΟΛΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


( 6 ) 

Στην 1089527/1655/0006Β/28.7.98 απόφαση του 
Υπουργού Οικονομικών «Τύπος και περιεχόμενο των χρη- 
σιμοποιουμένων από το Σώμα Δίωξης Οικονομικού Εγκλή¬ 
ματος (ΣΔΟΕ) του Υπουργείου Οικονομικών εντύπων και 
βιβλίων», που δημοσιεύθηκε στο ΦΕΚ 864/Β719.8.98, 
και στην περίληψη του θέματος προστίθεται μετά τη λέξη 
«Σώμα» η λέξη «Δίωξης» και διαμορφώνεται ως εξής: 

«Τύπος και περιεχόμενο των χρησιμοποιουμένων από 
το Σώμα Δίωξης Οικονομικού Εγκλήματος (ΣΔΟΕ) του 
Υπουργείου Οικονομικών εντύπων και βιβλίων». 

(Από το Υπ. Οικονομικών) 


-♦- 

(7) 

Στην 1090930/1667/0006Β/31.7.98 απόφαση του 
Πρωθυπουργού και του Υπουργού Οικονομικών «ανάθεση 
αρμοδιοτήτων του Υπουργού Οικονομικών στον Υφυ¬ 
πουργό Οικονομικών .Γεώργιο Δρυ», που δημοσιεύθηκε 
στο ΦΕΚ 857/Β712.8.98, διορθώνονται τα εξής: 

1. Στη δεύτερη γραμμή της περίπτωσης (στ) της παρα¬ 
γράφου 1 του προοιμίου της απόφασης, μετά τη λέξη 
«τροποποιήθηκε», προστίθεται η λέξη «συμπληρώθηκε» 
και η περίπτωση διαμορφώνεται ως εξής: 

«στ) Τον Ν. 2218/1994 “Ίδρυση Νομαρχιακής Αυτο¬ 
διοίκησης κ.λπ.” (ΦΕΚ 90/Α'), όπως τροποποιήθηκε, συ¬ 
μπληρώθηκε και ισχύει.» 

2. Στην πέμπτη γραμμή του πρώτου εδαφίου του διατα¬ 
κτικού (κυρίως κειμένου) της απόφασης, από το λανθα¬ 
σμένο «δημόσιας διοίκησης», στο ορθό «δημόσιας περιου¬ 
σίας». 

3. Στην έβδομη γραμμή του πρώτου εδαφίου του διατα¬ 
κτικού (κυρίως κειμένου) της απόφασης, από το λανθα¬ 
σμένο «απόφαση», στο ορθό «απόφασης». 

(Από το Υπ. Οικονομικών) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 - 

3.500 

>> 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ’ (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 »» 

500 


Ανωτάτου Ειδικού Δικαστηρίου (Α.Ε.Δ.) 

3.000 >> 

150 


Προκηρύξεων Α.Σ.Ε.Π. 

10.000 » 

500 


Ανωνύμων Εταιρειών & Ε.Π.Ε. 

250.000 >. 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Γ Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Γ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λεσουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































